Alfred John Keene

Alfred John Keene (1864–1930) oli englantilainen taidemaalari, joka eli ja työskenteli Derbyssä.

Alfred John Keene oli Keenen perheen viidestä pojasta toiseksi nuorin. Poikien isoisä oli muuttanut Derbyyn Frost & Stevensonin silkkikehräämön johtajaksi. Poikien isä Richard Keene opiskeli painotekniikkaa, ja hän perusti oman kirjapaino-, kustannus- ja kirjakauppayrityksen, joka alkoi myöhemmin julkaista viikoittain ilmestyvää Derby Telegraph -lehteä. Perheeseen syntyi 17 vuoden aikana viisi poikaa ja neljä tytärtä.Brett Payne: Richard Keene (1825-1894), Richard Keene Junior (1852-1899) and Charles Barrow Keene (1863-1937) Derbyshire Photographers' Profiles 

Julkaisu- ja painotoiminnan ohella perheen isä kiinnostui valokuvauksesta. Hän kiersi Derbyshireä ottamassa maisemakuvia ja myi vedoksia niistä liikkeessään. Hän avasi myös muotokuvastudion ja kävi tilauksesta ottamassa valokuvia myös Derbyshiren ulkopuolella. Vanhin pojista, Richard Keene junior, ryhtyi myös valokuvaajaksi ja avasi oman studion. Myös kolmanneksi vanhin poika Charles Barrow Keene oli palkittu valokuvauksen harrastaja.

Alfred John Keenen lisäksi hänen vanhin veljensä William Caxton Keene (1855-1910) maalasi akvarelleja. Hän opiskeli taidetta Lontoossa ja maalaamisen lisäksi teki taidegrafiikkaa. Isän kuoleman jälkeen Charles Barrow Keene ja Alfred John Keene jatkoivat perheyrityksen toimintaa.

Alfred John Keene oli yksi Derby Sketching Clubin perustajajäsenistä.Derby Sketching Club  Derby Sketching ClubHän maalasi monia akvarelleja Derbyn maisemista ja rakennuksista. Myöhemmin Alfred E. Goodey keräsi hänen Derby-aiheisia maalauksiaan ja lahjoitti kokoelman Derbyn kaupunginmuseolle.Goodey's Derby: paintings and drawings in the collection of Derby Museum and Art Gallery. Breedon Books Pub., 2003 Google Books

 Lähteet 

Luokka:Englantilaiset taidemaalarit
Luokka:Vuonna 1864 syntyneet
Luokka:Vuonna 1930 kuolleet